In Nestroy sei letzts Stückl Kampl is bereits a Joahr zruck glegn, wiar a des Weak zuar Auffüahrung bråcht håt. A Vualåg is von eahm net gnaunnt wuan, so dass eascht vüile Jahrln späta in Nestroy sei Quöin festgstöit wean håt kenna. Es woa da Roman Au Jour le Jour (Von Tag zu Tag) vom Frédéric Soulié (1800–1847), in 27xa0Fuatsetzungan vom 28.xa0Dezemba 1843 bis zum 10.xa0Februar 1844 in dera Parisa Tågeszeidung Journal des Débats, und 1844 daunn ois Buach easchienan. Es håt zwaa Üwasetzungan ins Deitsche aus gleichn Joahr gebn; ob da Nestroy ane davau kennt oder den Text söwa üwasetzt håt, kaunn nimma festgstöit wean. Tåtsåch is, dass da Dichta duachaus seine französeschn Vualågn söwa üwasetzn håt kenna, aa woar a von de Schwiarichkeitn net gschreckt, an Krimenäuroman, dea wo de Gschicht Tåg füa Taåg dazöiht, ois Possn zum dramatesian.